ශ්‍රී ලංකාවේ කම්කරු පන්තිය නිදහස්, නිවහල් රටක අභිමානවත් පුරවැසියන් වෙමින් ලෝකවාසී නිර්ධන පන්තිකයන් සමඟ එක්ව මැයි දිනය සමරන විට ත්‍රස්ත බියෙන් තොර රටක් අනාගත පරපුරට උරුම කළ ජාතික නායකත්වය නැවත වරක් අන්තර්ජාතික ප්‍රජාවගේ ගෞරවයට ලක්ව ඇත.පොදු රාජ්‍ය මණ්ඩලීය රටවල රාජ්‍ය නායකයින්ගේ සමුළුවේ සභාපතිවරයා වෙමින් මවුබිමට ගෞරවයක් ලබාදුන් ජනාධිපති මහින්ද රාජපක්ෂ මහතා අන්තර්ජාතික තලයේදී බුහුමනට ලක් වූයේ වරක් දෙවරක් නොවේ.මානව හිමිකම් ආරක්ෂා කිරීම සඳහා දක්වන ලද සුවිශේෂ දායකත්වය උදෙසා කල්කටාවේ විශ්ව භාරති සරසවිය සම්මාන ආචාර්ය උපාධිය පිරිනැමීම එලෙස අගය කරනු ලැබූ අවස්ථාවකි.